jkorsvik/nowiki_second_scrape_merged huggingface dataset:
Kullgruven Alte Haase

Kullgruven Alte Haase er en tidligere kullgruve i Sprockhövel i det sørlige Ruhrområdet i Tyskland. Gruven var i drift fra slutten av 1600-tallet frem til 1969 innenfor fløtsbergarter, og regnes som den eldste steinkullgruven i hele Ruhrområdet. Gruven er oppkalt etter dyrearten sørhare, og det var ganske vanlig å navngi de tidlige gruvene etter faunaen i området. Dokumentene fra gruvemyndighetene forteller at driften av gruven var ujevn i starten, og først fikk navnet «den gamle Haase» på slutten av 1700-tallet. På 1900-tallet hadde gruveområdet en størrelse på 47 km² og var en av de største gruveselskapene i Tyskland. En annen særegenhet ved gruven var dens fravær av gruvegass.


== Eksterne lenker ==
(en) Zeche Alte Haase – kategori av bilder, video eller lyd på Commons
Mild Seven

Mild Seven (japansk: マイルドセブン Mairudo Sebun) er et sigarettmerke som produseres av Japan Tobacco. Merket ble opprinnelig produsert i Tokyo som en variant av det populære Seven Stars-merket, og er det nest mest solgte sigarettmerket i verden, etter Marlboro.


== Formel 1-sponsor ==
Japan Tobacco var, gjennom Mild Seven-merket, hovedsponsor for Benettons Formel 1-lag fra og med 1994-sesongen. Denne sponsoravtalen fortsatte også etter at Benetton ble kjøpt av Renault, men på grunn av europeisk lovgivning om tobakksreklame måtte selskapet avslutte sitt samarbeid med Renault F1 ved slutten av 2006-sesongen.I tillegg til Benetton og Renault sponset Mild Seven både Tyrrell Racing, fra 1993 til 1996, og Minardi i 1997.


== Referanser ==
Tecklenburg

Tecklenburg er en by sørvest for Osnabrück i nærheten av Teutoburger Wald i den tyske delstaten Nordrhein-Westfalen. Tecklenburg tilhører Kreis Steinfurt i Regierungsbezirk Münster og ligger også i regionen og landskapet Tecklenburger Land, som den har gitt navn til. Byen har også gitt navn til Kreis Tecklenburg og grevskapet Tecklenburg.
Byen har et areal på 70,37 km² og har 9 159 innbyggere (31. desember 2010).


== Bilder ==

		
		


== Referanser ==


== Eksterne lenker ==
(de) Offisielt nettsted 
(en) Tecklenburg – kategori av bilder, video eller lyd på Commons 
(en) Tecklenburg – galleri av bilder, video eller lyd på Commons
Svetlana Radkevitsj

Svetlana Nikolajevna Radkevitsj, hviterussisk Святлана Мікалаеўна Радкевіч - Svjatlana Mikalajewna Radkjevitsj (russisk Светлана Николаевна Радкевич, født 9. oktober 1979 i Minsk, Minsk voblast, Hviterussiske SSR i Sovjetunionen), er en hviterussisk skøyteløper som representerte Hviterussland under 3 påfølgende vinter-OL i 2002 i Salt Lake City, 2006 i Torino og 2010 i Vancouver.


== Personlige rekorder ==
Oppdatert pr 1. mar 2012


== Meritter ==


=== Internasjonale mesterskap ===
Olympiske leker (Vinter) deltatt i 3 OL ved 5 konkurranser.

Salt Lake City 2002 på 500m og 1000m, Torino 2006 på 500m og 1000m, og Vancouver 2010 på 500m.beste resultat 27.-plass på 500m i Torino 2006.Sprint-VM på skøyter deltatt i 9 sprint-VM.

, Inzell 2001, Hamar 2002, Calgary 2003, Nagano 2004, Salt Lake City 2005, Heerenveen 2006, Hamar 2007, Heerenveen 2008 og Calgary 2012.beste resultat 15.-plass sammenlagt i Heerenveen 2008.Enkeltdistanse-VM på skøyter deltatt i 7 enkeltdistanse-VM ved 11 konkurranser.

Salt Lake City 2001 på 1500m, Berlin 2003 på 500m og 1000m, Seoul 2004 på 500m og 1000m, Inzell 2005 på 500m, Salt Lake City 2007 på 500m og 1000m, Nagano 2008 på 500m og 1000m, Richmond 2009 på 1000m.beste resultat 18.-plass 500m i Nagano 2008.EM på skøyter deltatt i ett EM. 

Hamar 2000.beste resultat 20.-plass sammenlagt i Hamar 2000.Junior-VM på skøyter deltatt i ett VM ved en konkurranse.

Geithus 1999 i sammenlagt.beste resultat 40.-plass sammenlagt i Geithus 1999.


=== Sammenlagt i verdenscupen ===
Oppdatert etter sesongen 2010/11.

Sort-markert rubrikk = Ikke avholdt konkurranser for sesongen.* = det ble arrangert bonus-100m løp som telte i 500m VC-sammendraget.


== Referanser ==


== Eksterne lenker ==
(en) Svetlana Radkevitsj – Olympics.com 
(en) Svetlana Radkevitsj – Olympic.org 
(en) Svetlana Radkevitsj – Olympedia 
(en) Svetlana Radkevitsj – Sports-Reference (OL-resultater – arkivert) 
(en) Svetlana Radkevitsj – Speedskatingbase.eu 
(en) Svetlana Radkevitsj – SpeedSkatingNews.info 
(en) Svetlana Radkevitsj – SpeedSkatingStats.com 
(en) Svetlana Radkevitsj – TheSports.org 
(en) Profil på Jakub Majerski's Speedskating database (Adelskalender distanser og sammenlagt)
(en) Profil på SpeedskatingResults.com (personlige rekorder og resultater)
(en) Profil på ISU sine nettsider. (distanseresultater)
(en) Profil på The-Sports.org (noen resultater)
(nl) Profil på Effesport.nl (noen resultater)
(en) Profil på NBC Olympics 2010
(en) Profil på BBC Sport Olympics 2010
(en) Profil på Yahoo Sports Olympics 2010 og 2006Bilder(en) Bilder på SpeedSkatingPhotos.info/DesgPhoto.com
De gylne fjellene i Altaj

De gylne fjellene i Altaj (russisk: Золотые горы Алтая) er et 16 178 km² stort fjellområde i sør-Sibir i Russland som står på UNESCOs verdensarvliste. Fjellområdet ligger i den russiske delen av den sentralasiatiske fjellkjeden Altaj, ikke langt fra fireriksgrensen mellom Russland, Kasakhstan, Kina og Mongolia. 
Verdensarvstedet inkluderer tre adskilte områder: 

naturreservatet Altaiskij med en buffersone rundt Teletskojesjøen
naturreservatet Katunskij med en buffersone rundt Belukhafjellet
Ukokplatået.UNESCO beskriver området som en plass som inneholder alle de ulike vegetasjonssonene en finner i Sibir, fra steppe til skogssteppe, blandingsskog, subalpin vegetasjon og alpin vegetasjon. UNESCO la også vekt på at fjellområdet er en viktig plass for å bevare flere globalt utryddingstruede pattedyr, som snøleopard og sauearten Altaj-Argali. 

		
		
		


== Referanser ==


== Eksterne lenker ==
(en) Golden Mountains of Altai World Heritage Site – kategori av bilder, video eller lyd på Commons 
Russiske Natural Heritage Protection Fund om De gylne fjellene
Anže Kopitar

Anže Kopitar (født 24. august 1987) er en slovensk profesjonell ishockeyspiller og visekaptein på Los Angeles Kings i National Hockey League (NHL). På grunn av lockouten i NHL i 2012, spilte han i 2012/13-sesongen sammed med sin yngre bror Gašper Kopitar i Mora IK i Hockeyallsvenskan


== Karriere ==
Kopitar spilte fram til han var 16 år i HK Acroni Jesenice i hjembyen, før han flyttet til Sverige. Han tilbrakte én sesong med juniorlaget i Södertälje SK, og spilte et par kamper for seniorlaget i Elitserien. I 2006 signerte han kontrakt med Los Angeles Kings og flyttet til USA. I første sesong endte han på tredjeplass i scoring blant NHL Rookies. I 2008 sin tredje sesong med Kings, signerte Kopitar en syvårskontrakt med Kings, som ville holde ham med teamet frem til 2016. En er en av topscorerne i NHL, har Kopitar blitt topscorer for Kings i fire sesonger på rad. Han har blitt tatt ut til NHL All-Star Game to ganger. Kopitar var med Kings å vinne deres første Stanley Cup noen gang i 2012. Internasjonalt har han spilt en rekke landskamper for Slovenia.


== Referanser ==


== Eksterne lenker ==
Offisielt nettsted 
(en) Anže Kopitar – kategori av bilder, video eller lyd på Commons 
(en) Anže Kopitar – Olympedia 
(en) Anže Kopitar – Sports-Reference (OL-resultater – arkivert) 
(en) Anže Kopitar – National Hockey League (NHL) 
(en) Anže Kopitar – Eurohockey.com 
(en) Anže Kopitar – Hockeydb.com 
(en) Anže Kopitar – Hockey-Reference.com 
(en) Anže Kopitar – Legends of Hockey 
(en) Anže Kopitar – Eliteprospects.com
Hörde

Hörde er en bydel i Stadtbezirk Hörde i den sørlige delen av byen Dortmund. Frem til 1. april 1928 var Hörde også en selvstendig by innenfor grevskapet Mark og kretsbyen i Landkreis Hörde. Fra 1911 til 1928 dannet Hörde en egen bykrets.
Hörde er idag en modell på strukturell forvandling. Stedet har utviklet seg fra å være basert på I skyggen av nedleggelsen av stål- og jernverket Hermannshütte mellom 2003 og 2004, har stedet utviklet seg til å bli en moderne, fritidsorientert bydel med teknologiorienterte selskaper som har sin base i Dortmund. Phoenixsjøen er et fyrtårn for byutvikling og produksjonslokaler for mikrosystemteknikk av nasjonal betydning.
Til tross for denne positive utviklingen, lider Hörde av deindustrialiseringen og derigjennom nedleggelsene av tusenvis av industriarbeidsplasser. Tettstedet Clarenberg er fortsatt et sosialt brennpunkt, på tross av omfattende byfornyelse.


== Bilder ==
Jesús Rosendo

Jesús Rosendo Prado (født 16. mars 1982 i Sevilla) er en spansk profesjonell landeveissyklist. Han sykler for det profesjonelle kontinentallaget Andalucía-Caja Granada. Rosendo har vært proff rytter i laget siden 2007, da han ble proff. Han har enda ikke vunnet noen store løp i sin karriere, men har hatt klatretrøya i 5 etapper i Vuelta a España 2008 og kombinasjonstrøya i Vuelta a España 2011. 
Den 4. mai 2010 ble det kjent at Rosendo var en av tre ryttere som ble undersøkt for uregelmessigheter i det biologiske passet. Han ble suspendert av laget sitt, men de foreslo også at uregelmessighetene kunne skyldes en blødning han hadde hatt på grunn av hemoroider.


== Referanser ==


== Eksterne lenker ==
(en) Jesús Rosendo – ProCyclingStats 
(en) Jesús Rosendo – Cycling Archives 
(en) Jesús Rosendo – Cycling Quotient
Bella Thorne

Annabella Avery «Bella» Thorne (født 8. oktober 1997 i Florida) er en amerikansk barne- og ungdomsskuespiller, sanger og modell. Hun er blant annet kjent fra TV-serier som Shake It Up og Magikerne på Waverly Place, begge fra Disney Channel, filmen Forget Me Not og har i tillegg vært med i over 40 reklamefilmer. I 2019 regisserte hun en pornofilm.Thorne er den yngste i familien. Hun har tre eldre søsken med navn Remy, Dani og Kaili Thorne. Bellas mor heter Tamara. Bellas far døde i en motorsykkelulykke i 2007.


== Referanser ==


== Eksterne lenker ==
Offisielt nettsted 
(en) Bella Thorne – kategori av bilder, video eller lyd på Commons 
(en) Bella Thorne på Internet Movie Database 
(sv) Bella Thorne i Svensk Filmdatabas 
(da) Bella Thorne på Filmdatabasen 
(da) Bella Thorne på Scope 
(fr) Bella Thorne på Allociné 
(en) Bella Thorne på AllMovie 
(en) Bella Thorne hos Turner Classic Movies 
(en) Bella Thorne hos Rotten Tomatoes 
(en) Bella Thorne hos TV Guide 
(en) Bella Thorne hos The Movie Database
Jens Wilhelm Borgland

Jens Wilhelm Borgland (født 6. juni 1983 i Gdynia) er en norsk religionshistoriker. 
Han har bachelorgrad i religionsstudier fra Universitetet i Oslo 2007 og mastergrad i sanskrit fra Universitetet i Oslo 2010. Fra 2011 er han stipendiat ved Insititutt for Kulturstudier og Orientalske Språk (IKOS) ved  Universitetet i Oslo. Han redigerte boken Jainismen i serien Verdens hellige skrifter 2011. 


== Eksterne lenker ==
uio.no, biografi
Nordpolbassenget (Mars)

Nordpolbassenget, eller Borealisbassenget, er et stort basseng på den nordlige halvkulen av Mars som dekker 40 % av planetens overflate. Chryse Planitia, landingsstedet til Viking 1s landingsfartøy, er en bukt som åpnes i dette bassenget.
En mulig forklaring på bassengets lave, flate og relativt kraterfrie topografi er at bassenget ble dannet av et enkelt, stort nedslag. To simuleringer av en mulig innvirkning skisserte en profil for kollisjonen; lav hastighet (6–10 km/s), skrå vinkel og en diameter på 1 600–2 700 km. Topografiske data fra Mars Global Surveyor er konsistente med modellene og antyder også at det elliptiske krateret har akser i lengder på 10 600 km og 8 500 km, sentrert rundt 67° N, 208° E, men dette er delvis blitt skjult av senere vulkanutbrudd som skapte Tharsis bulge langs kanten sin. Der finnes bevis for en andre kant også. Dette vil gjøre nordpolbassenget til det desidert største nedslagskrateret i solsystemet, omtrent fire ganger større enn diameteren til det nest største krateret, Sydpol-Aitkenbassenget på jordens måne og Hellas Planitia på den sydlige halvkulen av Mars.


== Referanser ==
Martel, L.M.V. (juni, 2001), «Outflow Channels May Make a Case for a Bygone Ocean on Mars», Planetary Science Research Discoveries. http://www.psrd.hawaii.edu/June01/MarsChryse.html. (besøkt 22. august 2011)
NM i stafetter 2011

NM i stafetter 2011 var en del av NM i friidrett 2011, men ble arrangert som et eget stevne på Marienlyst stadion 28. – 29. mai 2011.


== Resultater kvinner ==


=== Senior, 4x100m ===


=== Senior, 4x400m ===


=== Senior, 4x800m ===


=== Junior, 4x100m ===


=== Junior, 4x400m ===


=== Junior, 4x800m ===


== Resultater, menn ==


=== Senior, 4x100m ===


=== Senior, 4x400m ===


=== Senior, 4x1500m ===


=== Junior, 4x100m ===


=== Junior, 4x400m ===


=== Junior, 4x1500m ===


=== Veteran, 4x100m ===
70-79 år


=== Veteran, 4x400m ===
40-44 år

70-79 år


== Kilder ==
Resultater lørdag
Resultater søndag
Rotasjonsperiode

Rotasjonsperioden er den tiden det tar for et legeme i rommet å rotere én gang rundt sin egen akse. For solide legemere er rotasjonsperioden den samme over hele legemet, men for legemer satt sammen av gass eller væske vil rotasjonsperioden være ulik ved ekvator og polene.


== Rotasjonsperioden til noen kjente legemer ==
Jern(III)oksid

Jern(III)oksid eller rødrust har den kjemiske formelen Fe2O3 og er ett av flere jernoksider. Den forekommer naturlig i flere ulike mineraler, fremfor alt hematitt (α-Fe2O3), ferrihydritt (5Fe2O3·9H2O) og maghemitt (γ-Fe2O3).


== Egenskaper ==


=== α-form ===
Alfa-formen er den vanligste formen av jernoksid og er også den som finnes i hematitt. Den er antiferromagnetisk opp til ca. -13 °C og svakt ferromagnetisk opp til 677 °C (Néel-temperaturen).
Ved temperaturer over 1550 °C henfaller den til Fe3O4 og oksygen.


=== β-form ===
Beta-formen er metastabil og konverterer til α-form om den varmes opp til 500 °C.


=== γ-form ===
Også gamma-formen er metastabil og konverterer til α-form eller ε-form om den varmes opp. Den er ferrimagnetisk og er den fromen som gjenfinnes i mineralet maghemitt.


=== ε-form ===
Epsilon-formen har egenskaper som ligger mellom α- og γ-form. Den er metastabil og konverterer til α-form ved 500 – 750 °C. Den forekommer ikke i ren form, men kun sammen med α- og γ-former.


== Anvendelse ==
Mineraler av jern(III)oksid er det viktigste råmaterialet for fremstilling av jern og stål.
Stoffet brukes ofte for magnetlagring som for eksempel i disketter og harddisker.
I gullsmier brukes stoffet til polering.
Blandet med aluminium danner det en blanding som kalles termitt som brukes til sveising og brannbomber.
Stoffet brukes også som pigment. Fargen kan variere mellom brunt (γ-Fe2O3), rødt (α-Fe2O3, også kalt rød oker) og gult (Fe2O3·H2O, også kalt gul oker). Den røde fargen falurødt kommer fra α-Fe2O3.
Atle Kittang

Atle Kittang (født 20. mars 1941 i Flora, død 1. juni 2013) var en norsk litteraturviter og professor i allmenn litteraturvitenskap ved Universitetet i Bergen.
Kittang gikk ut av Firda offentlege landsgymnas i 1960, studerte tysk og fransk ved Universitetet i Bergen og ble mag. art. i 1966. Han tok doktorgraden i 1973 på en avhandling om den franske lyrikeren Arthur Rimbaud Han var førstelektor ved Universitetet i Bergen fra 1970 til 1974 og siden professor. Han ble den første professoren i litteraturvitenskap da faget fikk sitt eget institutt ved Universitetet i Bergen i 1974. Senere ble instituttet slått sammen til Institutt for lingvistiske, litterære og estetiske fag. Han skrev flere bøker, blant annet om Knut Hamsun, Henrik Ibsen og Sigmund Freud, og utgav flere antologier.
Atle Kittang døde 1. juni 2013 etter lengre tids sykdom.


== Utmerkelser ==
Kittang var medlem av Det Norske Videnskaps-Akademi (fra 1988) og Det Kongelige Norske Videnskabers Selskab (fra 2000). Han fikk Møbiusprisen for fremragende forskning i 2003. for «sin fremragende og brede forskningsinnsats innen allmenn litteraturvitenskap, og for sin evne til å skape dynamiske og kreative miljøer rundt seg».


== Referanser ==


== Eksterne lenker ==

(no) Publikasjoner av Atle Kittang i forskningsdokumentasjonssystemet CRIStin

(no) Publikasjoner av Atle Kittang i BIBSYS
Hjemmeside ved UiB
På høyden, 18. mars 2011
Jevpatoria (Ukraina)

Jevpatoria (ukrainsk: Євпаторія; russisk: Евпатория; krimtatarisk: Kezlev; armensk: Եվպատորիա) er en by i det sørlige Ukraina beliggende på sørvestkysten av halvøya Krim. Byen har 120 600 innbyggere og er en viktig turistby.
En gresk koloni ble anlagt på stedet på 400-tallet f.Kr. Det osmanske riket befestet handelsstedet ved byens nåværende beliggenhet på 1500-tallet.


== Eksterne lenker ==
Offisielt nettsted 
(en) Yevpatoria – kategori av bilder, video eller lyd på Commons 
(en) Yevpatoria – galleri av bilder, video eller lyd på Commons
Krujë

Krujë (eller Kruja) er en by i det nordvestlige Albania. Den hadde i 2004 et innbyggertall på ca 19 400 og er hovedstad i distriktet med samme navn.
Krujë ligger blant høye grønnkledde berg på 610 meters høyde som ved bra vær gir en glimt over havet, hvilket forklarer byens kallenavn; Balkongen over Adriaterhavet.
Den gamle basaren ligger nedenfor det gamle citadellet.
I antikken var det området som dagens Krujë ligger i, bebodd av stammen albanoi, det folk som gitt navn til landet Albania, hvis hovedstad var Albanopolis. Krujë er første gang nevnt i kjente kilder 879 e.Kr. For en kort periode inngikk Krujë i det serbiske rike. 
Etter Det osmanske rikets erobring 1479 kaltes byen Akçahisar. Byen ble i 1617 grundig rasert av et jordskjelv . Den ble gjenoppbygd i 1832 på ordre fra den osmanske sultanen.
Ved den nasjonalistiske oppblomstring på 1800-tallet ble Krujë en slagmark i kampen mot Det osmanske riket. Den fremste albanske frihetskjemperen Georg Kastriota Skanderbeg (1405–1468) blev født i Krujë; han er kjent for sitt opprør mot osmanene.


== Se også ==
Beleiringer av Kruja


== Eksterne lenker ==
Offisielt nettsted 
(en) Krujë – kategori av bilder, video eller lyd på Commons 
(en) Kruja – galleri av bilder, video eller lyd på Commons
Jack Layton

John Gilbert «Jack» Layton (født 18. juli 1950, død 22. august 2011), var en canadisk sosialdemokratisk politiker og leder for den offisielle opposisjonen i Canadas parlament. Han var leder for New Democratic Party fra 2003 til 2011.
Layton døde den 22. august 2011 i en alder av 61 år av kreft.


== Referanser ==


== Eksterne lenker ==
(en) Jack Layton – kategori av bilder, video eller lyd på Commons 
(en) Jack Layton – galleri av bilder, video eller lyd på Commons 
(en) Jack Layton på Twitter 
(en) Jack Layton hos Canadas parlamentsbibliotek
Sovjetunionens Venner

Sovjetunionens Venner (SUV) var en norsk politisk organisasjon som fungerte som lobbyorganisasjon for Sovjetunionen og hadde nære bånd til Norges Kommunistiske Parti. Slike organisasjoner ble dannet i en rekke land etter initiativ fra Komintern.
Opptakten til SUV var en verdenskongress i Moskva i 1927, i anledning 10-årsjubileet for den russiske revolusjonen. Dette møtet munnet ut i en oppfordring til å danne vennskapsorganisasjoner i alle land. I Norge ble Sovjetunionens Venner startet i 1928, få måneder etter kongressen. NKP-eren Haavard Langseth var sentral i arbeidet med å etablere og bygge opp organisasjonen..
Sovjetunionens Venner ga ut tidsskriftet Sovjetnytt.Adam Egede-Nissen var formann 1933-1935, før Nordahl Grieg overtok som formann. Organisasjonen ble forbudt 16. august 1940.


== Referanser ==
Hangzhou Normal University

Hangzhou Normal University (kinesisk: 杭州师范大学) er et kinesisk universitet i Hangzhou. Det ble etablert 1978, men har røtter tilbake til andre læreinstitusjoner fra 1908. Universitetet har rundt 20 000 registrerte studenter, tilbyr et bredt utvalg av utdanningsløp og har omfattende forskningsvirksomhet.Hangzhou Normal University har et utvekslingsprogram og forskningssamarbeid med NTNU i Trondheim.


== Referanser ==


== Eksterne lenker ==
Hangzhou Normal University (HNU) Hangzhou Normal University (HNU)
Karl Kling

Karl Kling (født 16. september 1910 i Gießen, død 18. mars 2003 i Gaienhofen ved Bodensjøen i Tyskland) var en tysk Formel 1-fører og racingmanager.  Han deltok i 11 Formel 1 Grands Prix-løp, og debuterte 4. juli 1954. Han oppnådde to 2 pallplasseringer og totalt 17 mesterskapspoeng.
Kling kom inn i motorsport via sin første jobb som resepsjonist hos Daimler-Benz i 1936, og på fritiden konkurrerte han i bakkeløp og pålitelighetsløp i produksjonsbiler fra Mercedes. Under andre verdenskrig fikk han mekanisk erfaring gjennom flyvedlikehold i Luftwaffe. I 1946 startet han igjen med motorsport i en BMW 328, og senere en Veritas.Kling var med i utviklingen av Mercedes' retur til internasjonale konkurranser først på 1950-tallet, og hans seier i landeveisløpet Carrera Panamericana i 1952, hvor han kjørte den ennå eksperimentelle Mercedes-Benz 300SL var et definerende øyeblikk i å forsikre ledelsen i Daimler-Benz at motorsport hadde en plass i Mercedes' framtid. Han fikk plass som fører i den gjenopplivede Mercedes Grand Prix-troppen i 1954, og fullførte under et sekund bak den legendariske Juan Manuel Fangio i sin Formel 1-debut, og tok andreplassen i  Frankrikes Grand Prix 1954 på den raske Reims-Gueux-banen. Denne lovende starten skulle imidlertid ikke vare, og da Stirling Moss kom til Mercedes i 1955 ble Kling i praksis degradert til tredjefører. Kling vant dog imponerende seire både i Berlin Grand Prix 1954 (på AVUS, enda en høyhastighetsbane) og i Sveriges Grand Prix 1955. 
Da Mercedes trakk seg ut av Formel 1 etter 1955-sesongen, tok han over etter sin mentor Alfred Neubauer som sjef for Mercedes motorsport. Han satt i denne stillingen under deres vellykkede rallysatsing på 1960-tallet, og kjørte fra tid til annen også løp selv, hovedsakelig langdistanseløp. Han vant blant annet det store transafrikanske Alger-Cape Town-rallyet i 1961 i en Mercedes-Benz 220SE.


== Resultater ==


=== Fullstendige Formel 1-resultater ===
(Forklaring) (Resultater i uthevet skrift indikerer pole position, resultater i kursiv indikerer raskeste runde)

Noter til tabellen:

Note 1:  - Delt kjøring med Stirling Moss og Hans Herrmann.


== Referanser ==


== Litteratur ==
Karl Kling, G. Molter, Pursuit of Victory (Bodley Head, London, 1956)


== Eksterne lenker ==
(de) Karl Kling – Munzinger Sportsarchiv 
(en) Karl Kling – Driver Database
Kåfjordtunnelen

Kåfjordtunnelen er en veitunnel på 1 208 m gjennom fjellet Sáhkkobátni (Sakkobadne) som ligger mellom Kvenvik og Kåfjord i Finnmark. Den ble bygget som en del av vegprosjektet E6 Møllnes-Kvenvik (Parsell 6, Alta vest) som igjen er et delprosjekt av E6 Storsandnes-Alta (Alta vest). Tunnelen og resten av vegstrekningen har gjort E6 mellom Alta og Kåfjord seks kilometer kortere.
Arbeidet med selve tunnelen ble påbegynt fra Kvenvik-siden 2. september 2011. Gjennomslaget på Kåfjord-siden ble utført 22. juni 2012. Tunnelen ble åpnet for trafikk 20. desember 2013.
I byggeperioden het tunnelen Kåfjordtunnelen, men vegvesenet foreslo å endre tunnelens navn, da det er mange andre steder som heter Kåfjord. Blant forslagene var Kvenviktunnelen etter stedet på østsiden av tunnelen, og navnet som så ble valgt, Sáhkkobátnitunnelen etter fjellet den går igjennom. Senere har man gått bort fra dette navnet.


== Se også ==
Aslakheimtunnelen
Melsviktunnelen
Storvikatunnelen
Talviktunnelen
Tyskhaugtunnelen
Veitunneler i Norge


== Referanser ==


== Eksterne lenker ==
Vegprosjektet Alta Vest på Facebook
Edifício Itália

Edifício Itália (Circolo Italiano) er en skyskraper i São Paulo, bygget fra 1960 til 1965. Den er med sine 168 meter den nest høyeste bygningen i Brasil, etter Mirante do Vale.


== Eksterne lenker ==
(pt-BR) Offisielt nettsted 
(en) Edifício Itália – kategori av bilder, video eller lyd på Commons